《送胥元衡殿丞通判湖州》
宋代·刘敞

平生笑山涛，非隐复非吏。今更欲似之，颠瞑老将至。

羡君负清欲，于世寡所求。能从魏阙下，径取江湖游。

扁舟驾长风，千里破高浪。倚樯一清啸，佚气横云上。

醲碧箬下酒，红鳞苕溪鱼。綵衣起为寿，此乐天下无。

谁不慕轩冕，顾多困朝市。人生难自谐，禄仕当若此。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学欲渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。